**Лі Мён Бак** (19 снежня 1941, Осака, Японія) — 10-ты прэзідэнт Паўднёвай Карэі. Перад абраннем займаў пасаду мэра Сеула. Член партыі Ханара. Знаходзіўся на чале ўлады з 2008 па 2013 год.

Пачатак жыцця і адукацыя
------------------------

У сваёй аўтабіяграфіі «Няма такой рэчы, як міф» Мён Бак сцвярджае, што нарадзіўся ён у карэйскім у той час раёне Накакавачы-гун прэфектуры Осака, Японія (цяпер Хіраноку, горад Осака). Яго японскае імя па пасведчанні аб нараджэнні — Сыкіяма Акіхіра.

У той час яго бацька Лі Чхын У (이 층우) працаваў батраком на японскай жывёлагадоўчай ферме. Яго маці Чхэ Тхэ Уон (채 태원), прэсвітэрыянка, была хатняй гаспадыняй. У Мён Бака тры браты і тры сястры, ён нарадзіўся пятым з сямі дзяцей. Пасля Другой сусветнай вайны, у 1945 годзе сям’я вярнулася ў родны горад бацькі Похан (Кёнсанбук-до, Паўднёвая Карэя). Падчас Карэйскай вайны сям’я Лі жыла ў галечы, хаця ў Японіі бацька зарабляў досыць, каб адсылаць частку грошай дадому, а таксама запрасіць з Карэі сваіх пляменнікаў для навучання. Цяпер Мён Баку давялося, як і многім іншым дзецям, гандляваць запалкамі і рысавымі роламі ля ваенных баз.

У 1950-х гг. сярэдняя адукацыя была прывілеем. Старэйшы брат быў надзеяй сям’і, таму ў Мён Бака не было бы магчымасці працягваць навучанне, калі б не яго настаўнік, які дапамог яму атрымаць стыпендыю ў Вышэйшую Гандлёвую школу Донджы ў Похане. Там былі начныя заняткі, што дазваляла ўдзень працаваць.

Праз год пасля заканчэння школы Мён-бак паступіў у Карэйскі ўніверсітэт. У сваёй аўтабіяграфіі ён успамінае, як цяжка прыходзілася працаваць, каб жыць і вучыцца ў Сеуле.

Крымінальны пераслед
--------------------

У красавіку 2018 года пракуратура Рэспублікі Карэя абвінаваціла 76-гадовага экс-прэзідэнта ў хабарніцтве, прысваенні сродкаў, злоўжыванні ўладай і запрасіла для яго 20 гадоў калоніі. Былы прэзідэнт не прысутнічаў на слуханні ў знак пратэсту супраць прамога тэлевяшчання са слухання. Лі Мён Бак, стаў чацвёртым паўднёвакарэйскім экс-прэзідэнтам — фігурантам крымінальнай справы.

У кастрычніку 2018 суд горада Сеул прыгаварыў былога прэзідэнта Рэспублікі Карэя Лі Мён Бака па абвінавачванні ў карупцыі і злоўжыванні ўладай да 15 гадоў турмы і штрафу ў памеры 13 млрд карэйскіх вон.

Зноскі
------

1. ↑  Lee Myung Bak // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag Праверана 9 кастрычніка 2017.<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
2. ↑  Lee Myung-bak // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑
4. ↑
5. ↑
6. ↑  blr.belta.by

Спасылкі
--------

* Кабінет Прэзідэнта (англ.) Архівавана 20 лютага 2013.
* Карэйская Культурна-інфармацыйная Служба (англ.)


|  |  |  |
| --- | --- | --- |
| Папярэднік**Но Му Хён** | **Прэзідэнт Паўднёвай Карэі**2008—2013 | Пераемнік**Пак Кын Хе** |

| ⛭Прэзідэнты Паўднёвай Карэі |
| --- |
| 
* Лі Сын Ман (1948—1960)
* Хо Джон (часовы; 1960)
* Юн Бо Сон (1960—1962)
* Пак Чон Хі (часовы; 1962—1963)
* Пак Чон Хі (1963—1979)
* Чхвэ Гю Ха (часовы; 1979)
* Чхвэ Гю Ха (1979—1980)
* Чон Ду Хван (1980—1988)
* Ро Дэ У (1988—1993)
* Кім Ён Сам (1993—1998)
* Кім Дэ Джун (1998—2003)
* Но Му Хён (2003—2004)
* Ко Гон (часовы; 2004)
* Но Му Хён (2004—2008)
* Лі Мён Бак (2008—2013)
* Пак Кын Хэ (2013—2017)
* Мун Чжэ Ін (з 2017)

 |  |

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Вялікая расійская (старая версія) · Лентапедыя · Britannica (онлайн) · Brockhaus · Notable Names Database · OpenSanctions |
| 

| Нарматыўны кантроль |
| --- |
| BNE: XX4731880 · GND: 136354211 · GTAA: 211725 · ISNI: 0000 0000 7883 1411 · LCCN: nr96041947 · NDL: 00420568 · NKC: jx20080708009 · NTA: 312674422 · VIAF: 54050630 |

 |